CELEX: 32018D0661
Language: hu
Date: 2018-04-26 00:00:00
Title: A Bizottság (EU) 2018/661 végrehajtási határozata (2018. április 26.) az 1452–1492 MHz frekvenciasávnak az Unión belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló (EU) 2015/750 végrehajtási határozatnak a harmonizált 1427–1452 MHz és 1492–1517 MHz frekvenciasávra történő kiterjesztéséről (az értesítés a C(2018) 2286. számú dokumentummal történt) (EGT-vonatkozású szöveg. )

30.4.2018   
            
            
               HU
            
            
               Az Európai Unió Hivatalos Lapja
            
            
               L 110/127
            
         A BIZOTTSÁG (EU) 2018/661 VÉGREHAJTÁSI HATÁROZATA
   (2018. április 26.)
   az 1 452–1 492 MHz frekvenciasávnak az Unión belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló (EU) 2015/750 végrehajtási határozatnak a harmonizált 1 427–1 452 MHz és 1 492–1 517 MHz frekvenciasávra történő kiterjesztéséről
   
      
         (az értesítés a C(2018) 2286. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („Rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A 243/2012/EU európai parlamenti és tanácsi határozat (2) létrehoz egy többéves rádióspektrum-politikai programot (RSPP), amely célul tűzi ki a spektrumleltár alapján legalább 1 200 MHz-nyi, vezeték nélküli szélessávú hírközlésre alkalmas – akár már használatban lévő – spektrum azonosítását az Unióban 2015-ig.
            
         
               (2)
            
            
               Az Európa előtt álló, a vezeték nélküli szélessávú hírközlés növekvő spektrumigényéből adódó stratégiai kihívások kezeléséről szóló, 2013. február 20-i véleményében (3) a rádiófrekvencia-politikával foglalkozó csoport (RSPG) javasolta annak megfontolását, hogy 2015 után az 1 452–1 492 MHz sáv kiterjesztéseként az 1 427–1 452 MHz frekvenciasávot is használják vezeték nélküli szélessávú hírközlés céljára. Az RSPG véleményében az 1 427–1 452 MHz és az 1 492–1 518 MHz frekvenciasáv vezeték nélküli szélessávú hírközlés céljára történő esetleges kijelölésének kihívásait is megemlítette, ami a meglévő katonai használatból és a földfelszíni vezeték nélküli állandóhelyű szolgálatból adódik. Az RSPG az 1 492–1 518 MHz frekvenciasáv használatának a 2015. évi rádió-távközlési világértekezlet (WRC-15) eredményei függvényében történő további megfontolását javasolta.
            
         
               (3)
            
            
               A WRC-15 az 1 427–1 452 MHz és az 1 492–1 518 MHz frekvenciasávnak az egész világra kiterjedő, nemzetközi mozgó távközlés számára való kijelölése mellett döntött. A Nemzetközi Távközlési Egyesület Európai Uniót is magában foglaló 1. körzetében az említett frekvenciasávokat vagy azok egyes részeit a légi mozgószolgálat kivételével a mozgószolgálat, az állandóhelyű szolgálat és az űrbeli üzemeltetési szolgálat (Föld-űr irány) számára osztották fel, megosztott elsődleges jelleggel. Továbbá egyes tagállamok az 1 452–1 518 MHz frekvenciasávot műsorgyártás és különleges események céljára jelölték ki.
            
         
               (4)
            
            
               2017. március 15-én a Bizottság a Rádióspektrum-határozat 4. cikkének (2) bekezdése alapján azzal bízta meg a Postai és Távközlési Igazgatások Európai Értekezletét (CEPT), hogy dolgozza ki az 1,5 GHz-es frekvenciatartományban további – nevezetesen az 1 427–1 452 MHz és az 1 492–1 518 MHz – frekvenciasávokra a harmonizált műszaki feltételeket annak érdekében, hogy ösztönözze az Unióban ezen sávok földfelszíni vezeték nélküli szélessávú elektronikus hírközlési szolgáltatások céljára történő használatát.
            
         
               (5)
            
            
               Erre a megbízatásra válaszul 2017. november 16-án a CEPT kiadta 65. jelentését (4), amelyben harmonizált műszaki feltételeket javasol a kizárólag lemenő irányú, vezeték nélküli szélessávú elektronikus hírközlési szolgáltatásokra az 1 427–1 452 MHz és az 1 492–1 517 MHz frekvenciasávban, figyelembe véve az 1 452–1 492 MHz frekvenciasáv egész Unióra érvényes, elektronikus hírközlési szolgáltatások nyújtására alkalmas földfelszíni rendszerek számára harmonizált műszaki feltételek mellett, az (EU) 2015/750 bizottsági végrehajtási határozat (5) alapján történő kijelölését.
            
         
               (6)
            
            
               Az 1 427–1 452 MHz és az 1 492–1 517 MHz frekvenciasáv kizárólag lemenő irányú, vezeték nélküli szélessávú elektronikus hírközlési szolgáltatások céljára történő, Unió-szerte érvényes kijelölése az ilyen célú spektrum 50 MHz-nyi bővítésével hozzájárul az RSPP vezeték nélküli szélessávú hírközlésre vonatkozó spektrumcélkitűzéseinek megvalósításához. A kizárólag lemenő irányú összeköttetés célú használat fontos a vezeték nélküli szélessávú rendszerek adatforgalmi aszimmetriájának a lemenő irányú összeköttetések kapacitásának növelésével történő kezelése szempontjából, ideértve az 5G szolgáltatások biztosítását is.
            
         
               (7)
            
            
               A CEPT 65. jelentésében foglalt ajánlásokkal összhangban a tagállamok nemzeti szinten rugalmasan használhatják az 1 427–1 452 MHz és az 1 492–1 517 MHz frekvenciasáv egyes részeit, hogy eleget tudjanak tenni nemzetközi katonai megállapodásoknak (6) vagy – korlátozott ideig – olyan külön nemzeti igényeknek, amelyek a földfelszíni vezeték nélküli állandóhelyű szolgálat további működéséhez kapcsolódnak. A jelentés e téren hangsúlyozza, hogy a mozgó- és az állandóhelyű szolgálat azonos frekvencián történő együttes működtetése nem megvalósítható. Ezért az említett sávok nemzeti szintű átrendezése abból a célból, hogy azok rendelkezésre álljanak kizárólag lemenő irányú, vezeték nélküli szélessávú elektronikus hírközlési szolgáltatásokra irányuló nemzeti igény esetén, egy összetett és megfelelő időt igénylő folyamat.
            
         
               (8)
            
            
               A nemzeti rugalmasság alkalmazásakor a tagállamoknak előnyben kell részesíteniük összefüggő spektrum rendelkezésre bocsátását a kizárólag lemenő irányú, vezeték nélküli szélessávú elektronikus hírközlési szolgáltatások számára, ideértve az 1 452–1 492 MHz frekvenciasávot is, így elősegítve az 5G szolgáltatások számára nagyobb csatorna-sávszélességeket, a berendezések méretgazdaságosságát, a szomszédos sávokban működő szolgálatokkal való együttes működést, valamint a frekvenciakoordinációt.
            
         
               (9)
            
            
               A tagállamoknak – azon joguk sérelme nélkül, hogy a spektrumhasználatot a Rádióspektrum-határozat 1. cikkének (4) bekezdése alapján a közrend, közbiztonság és védelem céljából szervezzék – az 1 427–1 452 MHz és az 1 492–1 517 MHz frekvenciasávot a lehető legnagyobb mértékben kizárólag lemenő irányú, vezeték nélküli szélessávú elektronikus hírközlési szolgáltatások számára kell kijelölniük.
            
         
               (10)
            
            
               A kizárólag lemenő irányú, vezeték nélküli szélessávú elektronikus hírközlési szolgáltatások nyújtásának az 1 427–1 517 MHz frekvenciasáv egészében konzisztens, harmonizált csatornaelrendezésen és minimális, illetve a legkevésbé korlátozó műszaki feltételeken kell alapulnia az egységes piac előmozdítása, a káros zavarás csökkentése és a frekvenciakoordináció biztosítása érdekében.
            
         
               (11)
            
            
               A CEPT 65. jelentésében szereplő műszaki feltételek és intézkedések a vezeték nélküli szélessávú szolgáltatások és a szomszédos sávban lévő szolgálatok együttes működését is lehetővé teszik.
            
         
               (12)
            
            
               Kiváltképpen a műszaki feltételek és intézkedések, mint például a nemkívánt sugárzások teljesítmény-határértékei biztosítják, hogy az 1 427–1 517 MHz frekvenciasávban a vezeték nélküli szélessávú hírközlés használata az 1 400–1 427 MHz frekvenciasávban működő rádiócsillagászati és passzív műholdas Föld-kutató szolgálat, valamint az 1 518–1 559 MHz frekvenciasávban működő műholdas mozgószolgálat megfelelő védelmének biztosítása mellett történjen. További intézkedésekre lehet szükség nemzeti szinten a szomszédos 1 400–1 427 MHz és 1 518–1 559 MHz frekvenciasávban működő szolgálatokkal való együttes működés javítása érdekében, például a repülőterek, tengeri kikötők, valamint a műholdon keresztül továbbított, kutatási és mentési célú jelek vételére szolgáló földi állomások körül. Ezenfelül a 2014/53/EU európai parlamenti és tanácsi irányelvben (7) lefektetett célkitűzésekkel és követelményekkel összhangban javítani kell a mozgó földi állomások vevőjellemzőit.
            
         
               (13)
            
            
               Tekintettel arra, hogy az 1 452–1 492 MHz frekvenciasáv részeit nem használják földfelszíni műsorszóró rendszerek számára, az ebben a sávban működő ilyen szolgálattal való együttes működésre vonatkozó meglévő szabályozási korlátozásokat fel kell oldani, hogy lehetővé váljon a kizárólag lemenő irányú, vezeték nélküli szélessávú elektronikus hírközlési szolgáltatások megvalósítása.
            
         
               (14)
            
            
               Az e határozatban meghatározott paraméterek alkalmazásának biztosítása céljából, valamint annak érdekében, hogy növelni lehessen a kizárólag lemenő irányú, vezeték nélküli szélessávú elektronikus hírközlési szolgáltatások mértékét az 1 427–1 452 MHz és az 1 492–1 517 MHz frekvenciasávban, határövezeti frekvenciakoordinációs megállapodásokra lehet szükség az igazgatások között, hogy ezáltal elkerülhetők legyenek a káros zavarások és növelni lehessen a spektrumhasználat hatékonyságát. A légiforgalmi távmérési szolgálattal kapcsolatos határövezeti frekvenciakoordinációs megállapodásokat a CEPT érintett igazgatásai között kell megkötni, kétoldalú vagy többoldalú alapon.
            
         
               (15)
            
            
               Az e határozatban meghatározott intézkedéseket a tagállamoknak azon végső célból kell alkalmazniuk, hogy biztosítsák a teljes 1 427–1 517 MHz frekvenciasávnak, illetve nemzeti kereslet híján a frekvenciasáv egy részének a kizárólag lemenő irányú, vezeték nélküli szélessávú elektronikus hírközlési szolgáltatások részére való bevezetését, az RSPP spektrumcélkitűzésének lehető legteljesebb megvalósítása érdekében.
            
         
               (16)
            
            
               A tagállamoknak jelentést kell tenniük a Bizottságnak a határozat végrehajtásáról és a sáv használatáról, hogy értékelni lehessen annak uniós szintű hatását, és azt szükség szerint kellő időben felül lehessen vizsgálni. Ezenfelül az 1 427–1 452 MHz, illetve az 1 492–1 517 MHz frekvenciasáv rendelkezésre bocsátását érintő nemzeti rugalmasság alkalmazásának indokolását kétévente meg kell vizsgálni. Továbbá a tagállamoknak kétévente jelentést kell benyújtaniuk azokról a nemzeti intézkedésekről, melyeket az 1 400–1 427 MHz frekvenciasávban működő rádiócsillagászati és passzív műholdas Föld-kutató szolgálattal, valamint az 1 518–1 559 MHz frekvenciasávban működő műholdas mozgószolgálattal való együttes működés javítása érdekében hoztak.
            
         
               (17)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/750 végrehajtási határozat a következőképpen módosul:
   
               1.
            
            
               a címe helyébe a következő szöveg lép: „A Bizottság (EU) 2015/750 végrehajtási határozata (2015. május 8.) az 1 427–1 517 MHz frekvenciasávnak az Unión belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról”;
            
         
               2.
            
            
               az 1. cikk helyébe a következő szöveg lép:
               „1. cikk
               E határozat célja, hogy az Unión belül elektronikus hírközlési szolgáltatások nyújtására alkalmas földfelszíni rendszerek érdekében harmonizálja az 1 427–1 517 MHz frekvenciasáv rendelkezésre állásának és hatékony használatának feltételeit.”;
            
         
               3.
            
            
               a 2. cikkben a (2) bekezdés helyébe a következő szöveg lép:
               „(2)   A tagállamok legkésőbb 2018. október 1-jéig a mellékletben meghatározott paramétereknek megfelelően – nem kizárólagos jelleggel – gondoskodnak az 1 427–1 452 MHz és az 1 492–1 517 MHz frekvenciasáv vagy a frekvenciasáv egy részének vezeték nélküli szélessávú elektronikus hírközlési szolgáltatások nyújtására alkalmas földfelszíni rendszerekre számára történő kijelöléséről és rendelkezésre állásáról.”;
            
         
               4.
            
            
               a 2. cikkben a (3) bekezdés helyébe a következő szöveg lép:
               „(3)   Amennyiben a tagállamok a (2) bekezdés szerint az 1 427–1 452 MHz vagy az 1 492–1 517 MHz frekvenciasávnak csak egy részét jelölik ki és bocsátják rendelkezésre:
               
                           a)
                        
                        
                           biztosítják, hogy valamennyi eddigi használat csak a feltétlenül szükséges mértékben maradjon meg, és ezen sávokat fokozatosan a vezeték nélküli szélessávú elektronikus hírközlési szolgáltatások nyújtására alkalmas földfelszíni rendszerek számára teszik elérhetővé;
                        
                     
                           b)
                        
                        
                           biztosítják, hogy a spektrum ilyen része az 1 452–1 492 MHz frekvenciasávval együtt elsődlegesen egy összefüggő frekvenciasávot alkosson;
                        
                     
                           c)
                        
                        
                           2023. január 1-jéig, illetve – amennyiben nem merült fel a 243/2012/EU határozat 3. és 6. cikke szerint nemzeti igény vezeték nélküli szélessávú elektronikus hírközlési szolgáltatásokra – azt követően is engedélyezhetik, hogy ezen sávok egy részét továbbra is lehessen használni a meglévő földfelszíni vezeték nélküli állandóhelyű szolgálat számára vagy már eddig is meglévő más olyan használat céljára, amelyek nem tudják vezeték nélküli szélessávú elektronikus hírközlési szolgáltatásokkal megosztva használni ezen sávokat.”;
                        
                     
         
               5.
            
            
               a 2. cikk a következő (4) bekezdéssel egészül ki:
               „(4)   A tagállamok biztosítják a szomszédos sávokban üzemelő rendszerek kellő védelmét az ebben a cikkben említett földfelszíni rendszerekkel szemben:”;
            
         
               6.
            
            
               a 2. cikk a következő (5) bekezdéssel egészül ki:
               „(5)   A tagállamok az (1), (2) és (3) bekezdésben említett rendszerek működésének lehetővé tétele céljából előmozdítják a határövezeti koordinációs megállapodások létrejöttét, figyelemmel a meglévő szabályozási eljárásokra és jogokra, valamint a vonatkozó nemzetközi megállapodásokra.”;
            
         
               7.
            
            
               a határozat a következő 2a. cikkel egészül ki:
               „2a. cikk
               A tagállamok kétévente felülvizsgálják a 2. cikk alkalmazását annak biztosítása érdekében, hogy az 1 427–1 517 MHz frekvenciasáv a legnagyobb mértékben rendelkezésre álljon a vezeték nélküli szélessávú elektronikus hírközlési szolgáltatások számára.”;
            
         
               8.
            
            
               a 4. cikk helyébe a következő szöveg lép:
               „4. cikk
               A tagállamok figyelemmel kísérik az 1 427–1 517 MHz frekvenciasáv használatát, és megállapításaikat – kérésre vagy saját kezdeményezésükre – jelentik a Bizottságnak, hogy az szükség esetén kellő időben felülvizsgálhassa e határozatot.”;
            
         
               9.
            
            
               a határozat a következő 4a. cikkel egészül ki:
               „4a. cikk
               A tagállamok legkésőbb 2018. november 1-jén jelentést tesznek a Bizottságnak e határozat alkalmazásáról, többek között az 1 427–1 452 MHz és az 1 492–1 517 MHz frekvenciasáv rendelkezésre állásának mértékéről is.”;
            
         
               10.
            
            
               az (EU) 2015/750 végrehajtási határozat mellékletének helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. április 26-án.
      
         
            a Bizottság részéről
         
         Mariya GABRIEL
         
            a Bizottság tagja
         
      
   
   
      (1)  HL L 108., 2002.4.24., 1. o.
   
   
      (2)  Az Európai Parlament és a Tanács 243/2012/EU határozata (2012. március 14.) egy többéves rádióspektrum-politikai program létrehozásáról (HL L 81., 2012.3.21., 7. o.).
   
      (3)  RSPG 13-521 rev1. dokumentum.
   
      (4)  CEPT 65. jelentése, elfogadva 2017. november 17-én, helyesbítve 2018. március 2-án.
   
      (5)  A Bizottság (EU) 2015/750 végrehajtási határozata (2015. május 8.) az 1 452–1 492 MHz frekvenciasávnak az Unión belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról (HL L 119., 2015.5.12., 27. o.).
   
      (6)  Az 1 427–1 452 MHz és az 1 492–1 518 MHz frekvenciasávot földi és tengeri katonai rendszerekre használják a 2014. évi NATO Közös Polgári/Katonai Frekvenciaegyezmény (NJFA) szerint. Az egyezmény 14. pontja szerint: „(…) Ahol a rádiófrekvencia-sávokat a NATO és a NATO-tagországok katonai használatra harmonizálták, az még nem zárja ki azok használatát polgári alkalmazások céljára”.
   
      (7)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
   
      MELLÉKLET
      „
            MELLÉKLET
            
               A 2. CIKK (1) ÉS (2) BEKEZDÉSE SZERINTI PARAMÉTEREK
            
            A.   ÁLTALÁNOS PARAMÉTEREK
            
                     
                        1.
                     
                     
                        Az 1 427–1 517 MHz frekvenciasávon belüli üzemmód a bázisállomások adására („csak lemenő irány”) korlátozódik.
                     
                  
                     
                        2.
                     
                     
                        Az 1 427–1 517 MHz frekvenciasávban a blokkméreteket az 5 MHz egész számú többszöröseiben kell meghatározni. Egy kijelölt blokk alsó frekvenciahatárának vagy egybe kell esnie az 1 427 MHz-es alsó sávhatárral, vagy az 5 MHz egész számú többszörösével kell attól eltolva lennie.
                     
                  
                     
                        3.
                     
                     
                        A bázisállomástól kiinduló adásnak meg kell felelnie az e mellékletben meghatározott műszaki feltételeknek (blokkszéli maszkok).
                     
                  B.   BÁZISÁLLOMÁSOKRA VONATKOZÓ MŰSZAKI FELTÉTELEK – BLOKKSZÉLI MASZK
            Az alábbi, bázisállomásokra vonatkozó, blokkszéli maszk (block edge mask, BEM) néven összefoglalt műszaki paramétereket kell – a szomszédos hálózatok üzemeltetői közötti kétoldalú vagy többoldalú megállapodások hiányában – használni az ilyen szomszédos hálózatok együttes működésének biztosításához. Az érintett üzemeltetők vagy igazgatások megegyezése esetén kevésbé szigorú műszaki paraméterek is alkalmazhatók, feltéve, ha ezek a paraméterek megfelelnek az egyéb szolgálatok és alkalmazások – beleértve a szomszédos sávokban üzemelőket és a határövezeti kötelezettségek által érintetteket is – védelmére vonatkozó műszaki feltételeknek.
            A BEM olyan sugárzási maszk, amelyet a használati jogosultsággal rendelkező üzemeltető spektrumblokkjának a határához viszonyított frekvencia függvényében határoznak meg. Blokkon belüli és blokkon kívüli teljesítmény-határértékből áll. A blokkon belüli teljesítmény-határérték egy üzemeltetőhöz tartozó blokkra vonatkozik. A blokkon kívüli teljesítmény-határértékek az 1 427–1 517 MHz frekvenciasávon belül az üzemeltetőnek kijelölt blokkon kívül eső, vezeték nélküli szélessávú elektronikus hírközlési szolgáltatások (WBB ECS) céljára használt spektrumra vonatkoznak. Ezeket a 2. táblázat határozza meg. A sávon kívüli teljesítmény-határértékek az 1 427–1 517 MHz frekvenciasáv azon részén kívül eső spektrumrészre vonatkoznak, amelyet nemzeti szinten WBB ECS céljára használnak.
            Ezenfelül meghatározásra kerülnek az együttes működést biztosító teljesítmény-határértékek is az 1 427–1 517 MHz sávban üzemelő WBB ECS részére, hogy biztosítani lehessen az ezen szolgáltatások és az egyéb rádiószolgálatok és -alkalmazások közötti összeférhetőséget, ideértve azt az esetet is, ha az 1 427–1 452 MHz vagy az 1 492–1 517 MHz sáv egy részét nem WBB ECS számára jelölték ki. A szomszédos sávokban (azaz a WBB ECS céljára használt spektrumon kívül) üzemelő szolgálatok és alkalmazások tekintetében érvényes, együttes működést biztosító teljesítmény-határértékek a 3., 4. és 5. táblázatban szerepelnek, és a nemzeti rugalmasságot is biztosítják az 1 427–1 517 MHz frekvenciasávon belül a WBB ECS számára az e határozat alapján történő spektrumkijelölésnél.
            Nemzeti szinten további műszaki vagy eljárási intézkedéseket (1) lehet alkalmazni a szomszédos sávokban üzemelő szolgálatokkal és alkalmazásokkal való együttes működés biztosítására.
            
               Blokkon belüli követelmények
            
            A bázisállomások esetében nem kötelező határértéket megállapítani a blokkon belüli kisugárzott egyenértékű izotrop teljesítményre (EIRP) vonatkozóan, kivéve az 1 512–1 517 MHz frekvenciablokkot, amelyre a vonatkozó határértéket az 1. táblázat tartalmazza. Az 1 512–1 517 MHz frekvenciablokktól eltérő frekvenciablokkokra a tagállamok megállapíthatnak egy 68 dBm/5MHz-et meg nem haladó EIRP-határértéket, amely egyes felhasználások esetében – például az 1 427–1 512 MHz sávban és alacsonyabb frekvenciasávokban történő együttes spektrumhasználat esetén – megnövelhető.
            
               1. táblázat
            
            
               Az 1 512 –1 517  MHz sávban üzemelő WBB ECS-bázisállomások legnagyobb, blokkon belüli EIRP-je cellánként
                (2)
            
            
                        Frekvenciablokk
                     
                     
                        Legnagyobb, blokkon belüli EIRP
                     
                     
                        Mérési sávszélesség
                     
                  
                        1 512 – 1 517  MHz
                     
                     
                        58 dBm
                     
                     
                        5 MHz
                     
                  
               Magyarázat az 1. táblázathoz:
            
            ezek a követelmények az 1 512–1 517 MHz frekvenciablokkban üzemelő WBB ECS és az 1 518–1 525 MHz frekvenciasávban üzemelő műholdas mozgószolgálat közötti összeférhetőség biztosítására szolgálnak.
            
               Blokkon kívüli követelmények
            
            
               2. táblázat
            
            
               A bázisállomás blokkon kívüli EIRP-határértékeire vonatkozó BEM antennánként az 1 427 –1 517  MHz frekvenciasávban
            
            
                        Blokkon kívüli sugárzás frekvenciatartománya
                     
                     
                        Legnagyobb, átlagos blokkon kívüli EIRP
                     
                     
                        Mérési sávszélesség
                     
                  
                        A blokk alsó határától számított – 10 MHz-től – 5 MHz-ig
                     
                     
                        11 dBm
                     
                     
                        5 MHz
                     
                  
                        A blokk alsó határától számított – 5 MHz-től 0 MHz-ig
                     
                     
                        16,3 dBm
                     
                     
                        5 MHz
                     
                  
                        A blokk felső határától számított 0 MHz-től + 5 MHz-ig
                     
                     
                        16,3 dBm
                     
                     
                        5 MHz
                     
                  
                        A blokk felső határától számított + 5 MHz-től + 10 MHz-ig
                     
                     
                        11 dBm
                     
                     
                        5 MHz
                     
                  
                        Az alsó, illetve a felső blokkhatártól több mint 10 MHz távolságra lévő frekvenciák az 1 427 –1 517  MHz sávon belül
                     
                     
                        9 dBm
                     
                     
                        5 MHz
                     
                  
               Együttes működést biztosító követelmények a szomszédos sávok vonatkozásában
            
            
               3. táblázat
            
            
               Az 1 427 –1 452  MHz frekvenciasávban üzemelő bázisállomások nemkívánt sugárzásra vonatkozó teljesítmény-határértékei az 1 400 –1 427  MHz frekvenciasávban
            
            
                        Sávon kívüli sugárzás frekvenciatartománya
                     
                     
                        Nemkívánt sugárzás legnagyobb teljesítményszintje (3)
                        
                     
                     
                        Mérési sávszélesség
                     
                  
                        1 400 –1 427  MHz
                     
                     
                        – 72 dBW
                     
                     
                        27 MHz
                     
                  
               Magyarázat az 3. táblázathoz:
            
            ez a követelmény az 1 400–1 427 MHz passzív frekvenciasávban üzemelő rádiócsillagászati és passzív műholdas Föld-kutató szolgálatnak az 1 427–1 452 MHz frekvenciasávban üzemelő WBB ECS-sel szembeni védelmére szolgál, ideértve azt az esetet is, ha ezen utóbbi frekvenciasávnak csak egy részét jelölték ki a WBB ECS számára. További nemzeti intézkedésekre lehet szükség az 1 400–1 427 MHz passzív frekvenciasávban végzett rádiócsillagászati megfigyeléseknek a WBB ECS-sel szembeni fokozott védelme érdekében.
            
               4. táblázat
            
            
               Az 1 492 –1 517  MHz frekvenciasávban üzemelő bázisállomások sávon kívüli EIRP-határértékei cellánként
                (4)
               az 1 518 –1 559  MHz frekvenciatartományban
            
            
                        Sávon kívüli sugárzás frekvenciatartománya
                     
                     
                        Legnagyobb, sávon kívüli EIRP
                     
                     
                        Mérési sávszélesség
                     
                  
                        1 518 –1 520  MHz
                     
                     
                        – 0,8 dBm
                     
                     
                        1 MHz
                     
                  
                        1 520 –1 559  MHz
                     
                     
                        – 30 dBm
                     
                     
                        1 MHz
                     
                  
               Magyarázat az 4. táblázathoz:
            
            ezek a követelmények az 1 518–1 559 MHz frekvenciasávban üzemelő műholdas mozgószolgálatnak az 1 492–1 517 MHz frekvenciasávban üzemelő WBB ECS-sel szembeni megfelelő védelme biztosítására szolgálnak, különösen tengeri kikötőknél, repülőtereknél és a műholdas mozgószolgálat kutatási és mentési célú földi állomásainál, ideértve azt az esetet is, ha ezen utóbbi frekvenciasávnak csak egy részét jelölték ki a WBB ECS számára. További nemzeti intézkedésekre lehet szükség az 1 518–1 559 MHz sávban működő műholdas mozgószolgálat fokozott védelme érdekében.
            
               5. táblázat
            
            
               Az 1 452 –1 492  MHz frekvenciasávban üzemelő bázisállomások sávon kívüli EIRP-határértékei cellánként 1 452  MHz alatt és 1 492  MHz felett
            
            
                        Sávon kívüli sugárzás frekvenciatartománya
                     
                     
                        Legnagyobb, átlagos sávon kívüli EIRP
                     
                     
                        Mérési sávszélesség
                     
                  
                        1 449  MHz alatt
                     
                     
                        – 20 dBm
                     
                     
                        1 MHz
                     
                  
                        1 449 –1 452  MHz
                     
                     
                        14 dBm
                     
                     
                        3 MHz
                     
                  
                        1 492 –1 495  MHz
                     
                     
                        14 dBm
                     
                     
                        3 MHz
                     
                  
                        1 495  MHz fölött
                     
                     
                        – 20 dBm
                     
                     
                        1 MHz
                     
                  
               Magyarázat az 5. táblázathoz:
            
            e követelmények akkor alkalmazandók, ha nincs WBB ECS 1 452 MHz alatt és/vagy 1 492 MHz felett. Ezek a követelmények az 1 452–1 492 MHz frekvenciasávban működő WBB ECS-nek az 1 452 MHz alatti vagy 1 492 MHz feletti szomszédos frekvenciasávokban telepített koordinált állandóhelyű összeköttetésekkel, mozgószolgálattal és földi telepítésű állomásokra korlátozott légiforgalmi távmérési szolgálattal való összeférhetősége biztosítására szolgálnak.
            Az 5. táblázat 1 452 MHz alatti frekvenciákra vonatkozóan megadott határértékei nem alkalmazhatók, ha a közvetlenül 1 452 MHz alatti blokkokban WBB ECS üzemel. Az 5. táblázat 1 492 MHz feletti frekvenciákra vonatkozóan megadott határértékei nem alkalmazhatók, ha a közvetlenül 1 492 MHz feletti blokkokban WBB ECS üzemel. Mindezek nem érintik a 3. és a 4. táblázatban meghatározott sávon kívüli követelményeket, valamint a 2. táblázatban feltüntetett blokkon kívüli követelményeket.
         ”
      
         (1)  Például az alábbiak egyike vagy több is közülük: frekvenciatervezési koordináció, telephely-koordináció, szigorúbb sávon belüli teljesítmény-határértékek bázisállomások részére, az 5. táblázatban előírtaknál szigorúbb sávon kívüli kisugárzott egyenértékű izotrop teljesítmény-határértékek bázisállomások részére.
      
         (2)  Többszektoros telephely esetén a cellánkénti érték az egyik szektor értékének felel meg.
      
         (3)  A nemkívánt sugárzás teljesítményszintje alatt itt az antennacsatlakozón mért értéket kell érteni.
      
         (4)  Többszektoros telephely esetén a cellánkénti érték az egyik szektor értékének felel meg.